పీవీ స్పందించి ఉంటే సిక్కులపై ఊచకోత జరిగేది కాదు - EENADU
దిల్లీ: మాజీ ప్రధాని ఇందిరాగాంధీ మరణానంతరం అప్పటి హోంమంత్రి పీవీ నరసింహరావు ఐ.కె.గుజ్రాల్‌ సలహాను పాటించి ఉంటే సిక్కులపై ఊచకోత జరగకుండా నివారించేవారంటూ మాజీ ప్రధాని మన్మోహన్‌సింగ్‌ చేసిన వ్యాఖ్యలు రాజకీయ దుమారాన్ని రేపాయి. దిల్లీలో బుధవారం మాజీ ప్రధాని ఐ.కె. గుజ్రాల్‌ జ్ఞాపకార్థ కార్యక్రమంలో మన్మోహన్‌సింగ్‌ మాట్లాడారు. ''ఆ విషాద సంఘటన జరిగిన రోజున నెలకొన్న ఉద్రిక్త పరిస్థితులను గమనించిన గుజ్రాల్‌ స్వయంగా వెళ్లి అప్పటి హోంమంత్రి పీవీని కలిసి వెంటనే సైన్యాన్ని రంగంలోకి దింపమని కోరారు. ఆ సలహాను పాటించి ఉంటే సిక్కులపై ఊచకోత జరిగి ఉండేది కాదు'' అని అభిప్రాయపడ్డారు. మన్మోహన్‌ వ్యాఖ్యలపై భాజపా మండిపడింది. ఇందిరాగాంధీ మరణించిన వెంటనే ప్రధానిగా బాధ్యతలు చేపట్టిన రాజీవ్‌గాంధీ ఆ దాడులకు బాధ్యత వహించాలని కేంద్ర మంత్రి జావ్‌డేకర్‌ ఆరోపించారు. ఒక మహా వృక్షం నేల కూలినప్పుడు భూమి కంపిస్తుందని రాజీవ్‌ వ్యాఖ్యానించి ఊచకోతలను సమర్థించారన్నారు. ''పీవీ అంతటి చెడ్డ వ్యక్తి అయితే ఆయన మంత్రివర్గంలో మన్మోహన్‌సింగ్‌ ఆర్థిక మంత్రిగా ఎందుకు చేరారు'' అని భాజపా ప్రశ్నించింది. గుజ్రాల్‌ తనయుడు, అకాలీదళ్‌ ఎంపీ నరేశ్‌ గుజ్రాల్‌ మన్మోహన్‌ వ్యాఖ్యలను సమర్థించారు.
pv spandinchi unte sikkulapai oochakotha jarigedi kaadu - EENADU
dilli: maji pradhaani indiraagaandhii maranaanantaram appati hommantri pv narasimharao ai.ke.gujrelle salahanu paatinchi unte sikkulapai oochakotha jaragakunda nivaarinchevaarantuu maji pradhaani manmohansingi chesina vyaakhyalu rajakeeya dumaranni repai. dilleelo budhavaaram maji pradhaani ai.ke. gujrelle ghnaapakaartha kaaryakramamlo manmohansingi matladaru. ''aa vishaada sanghatana jarigina rojuna nelakonna udrikta paristhitulanu gamaninchina gujrelle swayamgaa velli appati hommantri peeveeni kalisi ventane sainyaanni rangamloki dimpamani koraru. aa salahanu paatinchi unte sikkulapai oochakotha jarigi undedi kaadu'' ani abhipraayapaddaaru. manmohane vyaakhyalapai bhajapa mandipadindi. indiraagaandhii maraninchina ventane pradhaanigaa baadhyatalu chepattina raajeegnaandhii aa daadulaku baadhyata vahinchaalani kendra mantri javedekare aaropinchaaru. oka mahaa vruksham neela koolinappudu bhoomi kampistundani rajive vyaakhyaaninchi oochakotalanu samarthinchaarannaaru. ''pv antati chedda vyakti ayithe aayana mantrivargamlo manmohansingi aardhika mantrigaa enduku cheraaru'' ani bhajapa prasninchindi. gujrelle tanayudu, akalidale empy naresha gujrelle manmohane vyaakhyalanu samarthinchaaru.